Pasiūlymas Tarybos reglamentas iš dalies keičiantis Reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams /* KOM/2008/0247 galutinis - CNS 2008/0088 */





[pic] | EUROPOS BENDRIJŲ KOMISIJA | Briuselis, 8.5.2008 COM(2008) 247 galutinis 2008/0088 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams (pateikta Komisijos) AIŠKINAMASIS MEMORANDUMAS 1. PASIūLYMO APLINKYBėS - Pasiūlymo pagrindas ir tikslai Pagal Tarybos reglamento (EB) Nr. 1782/2003 138 straipsnį siekiant gauti tiesiogines išmokas gyvuliai identifikuojami ir registruojami pagal Reglamentą (EB) Nr. 1760/2000. Pagal Reglamento (EB) Nr. 1760/2000 7 straipsnio 1 dalies antrą įtrauką kiekvienas gyvulių turėtojas informuoja kompetentingą instituciją apie visus gyvulių judėjimus ūkyje (įvežimus bei išvežimus) ir kiekvieną gimimą bei kritimą kartu nurodydamas šių įvykių datas per valstybės narės nustatytą trijų–septynių dienų laikotarpį nuo įvykio. Pasiūlymo tikslas – patikslinti įpareigojimo identifikuoti ir registruoti galvijus siekiant gauti išmokas už galvijus taikymo sritį, iš dalies pakeičiant Reglamento (EB) Nr. 1782/2003 138 straipsnį. Priėmus siūlomą pakeitimą gyvulius reikėtų laikyti atitinkančiais išmokų skyrimo kriterijus, jei ilgainiui įvykdyti Reglamento (EB) Nr. 1760/2000 7 straipsnio 1 dalies antroje įtraukoje nustatyti įpareigojimai teikti ataskaitas, vėliausiai – gyvulio išlaikymo laikotarpio pradžioje. Šiuo pakeitimu siekiama tik nustatyti išmokų skyrimo kriterijus. Šis pakeitimas nekeičia gyvulių atsekamumo, nes ūkininkai ir toliau privalo vykdyti visus Reglamente (EB) Nr. 1760/2000 nustatytus gyvulių identifikavimo ir registravimo reikalavimus. Kadangi ataskaitinis minėtų išmokų tvarkymo laikotarpis yra kalendoriniai metai, pakeitimą reikėtų taikyti nuo 2008 m. sausio 1 d., kad jis būtų taikomas visoms tokioms per visus 2008 kalendorinius metus skiriamoms išmokoms. - Bendrosios aplinkybės Pagal Reglamento (EB) Nr. 1782/2003 68 straipsnį išmokų už galvijus atveju papildomos valstybių narių išmokos ūkininkams skiriamos to reglamento IV antraštinės dalies 12 skyriuje numatytomis sąlygomis. Pagal to paties reglamento 138 straipsnį siekiant gauti tiesiogines išmokas pagal IV antraštinės dalies 12 skyrių gyvuliai identifikuojami ir registruojami pagal Reglamentą (EB) Nr. 1760/2000. Pagal Reglamento (EB) Nr. 1760/2000 7 straipsnio 1 dalies antrą įtrauką kiekvienas gyvulių turėtojas informuoja kompetentingą instituciją apie visus gyvulių judėjimus ūkyje (įvežimus bei išvežimus) ir kiekvieną gimimą bei kritimą kartu nurodydamas šių įvykių datas per valstybės narės nustatytą trijų–septynių dienų laikotarpį nuo įvykio. Gyvuliai neturėtų būti automatiškai laikomi neatitinkančiais jokios išmokos skyrimo kriterijų tiktai dėl to, kad kompetentingai institucijai nepranešta apie gyvulio bet kokio judėjimo arba gimimo ar kritimo datą per Reglamente (EB) Nr. 1760/2000 nustatytą laikotarpį. Gyvulio išlaikymo laikotarpio pradžia laikoma tinkamu laikotarpiu patikrinti, ar susijęs gyvulys tikrai identifikuotas ir registruotas siekiant gauti išmokas pagal Reglamento (EB) Nr. 1782/2003 IV antraštinės dalies 12 skyrių. Šis klausimas ypač svarbus valstybėms narėms, kuriose išmokos už galvijus vis dar yra visiškai ar iš dalies susietos pagal Reglamento (EB) Nr. 1782/2003 68 straipsnį. Šios valstybės narės nėra tikros dėl minėtų išmokų avanso, kurį jos turi mokėti nuo 2008 m. spalio 16 d., skyrimo pagrindo. Pavojų, kad valstybių narių ūkininkams gali būti taikomos skirtingos sąlygos arba kad jiems gali būti neleista gauti išmokas tokiomis aplinkybės, reikėtų atmesti. - Pasiūlymo srityje taikomos nuostatos 2003 m. rugsėjo 29 d. Tarybos reglamentas (EB) Nr. 1782/2003, nustatantis bendrąsias tiesioginės paramos schemų pagal bendrą žemės ūkio politiką taisykles ir nustatantis tam tikras paramos schemas ūkininkams bei iš dalies keičiantis Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001. 2000 m. liepos 17 d. Europos Parlamento ir Tarybos reglamentas (EB) Nr. 1760/2000, nustatantis galvijų identifikavimo bei registravimo sistemą, reglamentuojantis jautienos bei jos produktų ženklinimą ir panaikinantis Tarybos reglamentą (EB) Nr. 820/97. - Derėjimas su kitomis Europos Sąjungos politikos sritimis ir tikslais Netaikoma. 2. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS - Konsultacijos su suinteresuotosiomis šalimis - Tiriamųjų duomenų rinkimas ir naudojimas Nepriklausomo tyrimo ir konsultacijų su suinteresuotosiomis šalimis neprireikė. - Poveikio vertinimas Netaikoma. 3. TEISINIAI PASIūLYMO ASPEKTAI - Siūlomų veiksmų santrauka Pasiūlymo tikslas yra patikslinti įpareigojimo identifikuoti ir registruoti gyvulius siekiant gauti išmokas už galvijus taikymo sritį, iš dalies pakeičiant Reglamento (EB) Nr. 1782/2003 138 straipsnį. Priėmus siūlomą pakeitimą gyvulius reikėtų laikyti atitinkančiais išmokų skyrimo kriterijus, jei ilgainiui įvykdyti Reglamento (EB) Nr. 1760/2000 7 straipsnio 1 dalies antroje įtraukoje nustatyti įpareigojimai teikti ataskaitas, vėliausiai – gyvulio išlaikymo laikotarpio pradžioje, nepaisant identifikavimo ir registravimo reikalavimų. Be to, kadangi ataskaitinis išmokų tvarkymo laikotarpis yra kalendoriniai metai, šį pakeitimą reikėtų taikyti nuo 2008 m. sausio 1 d., kad jis būtų taikomas visoms tokioms per visus 2008 kalendorinius metus skiriamoms išmokoms. - Teisinis pagrindas Europos bendrijos steigimo sutarties 37 straipsnio 2 dalis. - Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. - Proporcingumo principas Pasiūlymas atitinka proporcingumo principą. - Pasirinkta priemonė Siūloma priemonė – Tarybos reglamentas. Kitos priemonės būtų netinkamos dėl šios priežasties: reglamentas turi būti iš dalies keičiamas reglamentu. 4. POVEIKIS BIUDžETUI Įgyvendinant šią priemonę Bendrija neturės jokių papildomų išlaidų. Susijusios priemonės finansavimas buvo numatytas Komisijos pasiūlymo dėl BŽŪP reformos finansinėje ataskaitoje, COM(2003) 23 galutinis. 5. PAPILDOMA INFORMACIJA - Supaprastinimas Netaikoma. 2008/0088 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams EUROPOS SĄJUNGOS TARYBA, Atsižvelgdama į Europos bendrijos steigimo sutartį ir ypač į jos 37 straipsnį, atsižvelgdama į Komisijos pasiūlymą[1], atsižvelgdama į Europos Parlamento nuomonę[2], kadangi: 1. Pagal Tarybos reglamento (EB) Nr. 1782/2003[3] 68 straipsnį išmokų už galvijus atveju papildomos valstybių narių išmokos ūkininkams skiriamos to reglamento IV antraštinės dalies 12 skyriuje numatytomis sąlygomis. 2. Pagal Reglamento (EB) Nr. 1782/2003 138 straipsnį siekiant gauti tiesiogines išmokas pagal to Reglamento IV antraštinės dalies 12 skyrių gyvuliai turi būti identifikuojami ir registruojami pagal 2000 m. liepos 17 d. Europos Parlamento ir Tarybos reglamentą (EB) Nr. 1760/2000, nustatantį galvijų identifikavimo bei registravimo sistemą, reglamentuojantį jautienos bei jos produktų ženklinimą ir panaikinantį Tarybos reglamentą (EB) Nr. 820/97[4]. 3. Pagal Reglamento (EB) Nr. 1760/2000 7 straipsnio 1 dalies antrą įtrauką kiekvienas gyvulių turėtojas turi informuoti kompetentingą instituciją apie visus gyvulių judėjimus ūkyje (įvežimus bei išvežimus) ir kiekvieną gimimą ir kritimą nurodydamas šių įvykių datas per valstybės narės nustatytą trijų–septynių dienų laikotarpį nuo įvykio. 4. Tačiau reikia patikslinti Reglamento (EB) Nr. 1782/2003 138 straipsnyje nustatyto įpareigojimo taikymo sritį. Gyvuliai neturėtų būti automatiškai laikomi neatitinkančiais jokios išmokos skyrimo kriterijų tiktai dėl to, kad kompetentingai institucijai nepranešta apie gyvulio gimimo ar kritimo arba bet kokio judėjimo datą per Reglamento (EB) Nr. 1760/2000 7 straipsnio 1 dalies antroje įtraukoje nurodytą laikotarpį. Gyvulio išlaikymo laikotarpio pradžią reikėtų laikyti tinkamu laikotarpiu patikrinti, ar susijęs gyvulys tikrai identifikuotas ir registruotas siekiant gauti išmokas pagal Reglamento (EB) Nr. 1782/2003 IV antraštinės dalies 12 skyrių. 5. Todėl Reglamento (EB) Nr. 1782/2003 138 straipsnį reikėtų atitinkamai iš dalies pakeisti. 6. Šiuo pakeitimu siekiama tik nustatyti išmokų skyrimo kriterijus. Šis pakeitimas nekeičia gyvulių atsekamumo, nes ūkininkai ir toliau privalo vykdyti visus Reglamente (EB) Nr. 1760/2000 nustatytus gyvulių identifikavimo ir registravimo reikalavimus. 7. Reglamento (EB) Nr. 1782/2003 138 straipsnyje nustatytą įpareigojimą reikėtų taikyti visoms išmokoms pagal minėto reglamento IV antraštinės dalies 12 skyrių. Kadangi ataskaitinis išmokų tvarkymo laikotarpis yra kalendoriniai metai, šį pakeitimą reikėtų taikyti nuo 2008 m sausio 1 d., kad jis būtų taikomas visoms 2008 kalendoriniais metais skiriamoms išmokoms, PRIĖMĖ ŠĮ REGLAMENTĄ: 1 straipsnis Reg lamento (EB) Nr. 1782/2003 138 straipsnyje pridedama ši pastraipa: „Nepaisant to, gyvulys laikomas atitinkančiu išmokų skyrimo kriterijus, jei gyvulio išlaikymo laikotarpio pradžioje kompetentingai institucijai pateikta Reglamento (EB) Nr. 1760/2000 7 straipsnio 1 dalies antroje įtraukoje nustatyta informacija.“ 2 straipsnis Šis reglamentas įsigalioja jo paskelbimo Oficialiajame Europos Sąjungos leidinyje dieną. Jis taikomas nuo 2008 m. sausio 1 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas [1] OL C …, …, p. …. [2] OL C …, …, p. …. [3] OL L 270, 2003 10 21, p. 1. Reglamentas su paskutiniais pakeitimais, padarytais Reglamentu (EB) Nr. 146/2008 (OL L 46, 2008 2 21, p. 1). [4] OL L 204, 2000 8 11, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).